Wosa gschriem hod, hod seit ewich Auhänga und Gegna trennt.  Heit no gibz Streidarein aus ästhetischn, wöötanschaulichn und politischn Grindn. Aanaseits wiada ois gmiatlicha weana Heimatdichta gschätzt, ois Dichtafiascht vaehrt, ea woa aana vo de am meistn glesanan Lyrika zu seina Zeit, auf da aundan Seitn güüta ois ausgschprochana Nazi-Poet. Weinheber hod seine Oawatn in Dienst vom Nationäusozialismus gstööt, und is wegn dem zu an wichtign Aktivn in da Kuituapolitik vom Dritten Reich aufgstiegn, ea hod bei die Nazi ois „bedeutendster lebender Lyriker der Gegenwart“ goitn.